ராகுபகவான் சனியின் நட்சத்திரத்தில் 11-ஆம் வீட்டிலும், கேதுபகவான் லாபாதிபதியான சந்திரனின் நட்சத்திரத்தில் 5-ஆம் வீட்டிலும் சஞ்சரிக்கும் இக்காலங்களில் சுபகாரியங்களுக்கான முயற்சிகளில் அனுகூலமானப்பலன்கள் உண்டாகும். உற்றார் உறவினர்கள் ஆதரவுடன் செயல்படுவார்கள். கணவன்- மனைவியிடையே சிறுசிறு கருத்து வேறுபாடுகள் தோன்றினாலும் ஒற்றுமை குறையாது. உடல் ஆரோக்கியத்தில் அடிக்கடி பாதிப்புகள் உண்டாவதோடு குடும்பத்திலுள்ளவர்களாலும் மருத்துவச் செலவுகள் அதிகரிக்கும். செய்யும் தொழில், வியாபாரத்தில் நிறைய போட்டிகள் ஏற்பட்டாலும் கிடைக்கவேண்டிய லாபங்கள் கிடைக்கும். எந்தவொரு காரியத்திலும் முழுமுயற்சியுடன் செயல்படக்கூடிய ஆற்றல் உண்டாகும். கொடுக்கல்- வாங்கலில் கவனமுடன் செயல்படுவது நல்லது. பெரிய தொகையைக் கடனாகக் கொடுத்தால் வீண்பிரச்சினைகளை சந்திக்க வேண்டியிருக்கும். உத்தியோகஸ்தர்கள் விரும்பிய இடமாற்றங்களைப் பெறுவார்கள். அடிக்கடி பயணங்கள் மேற்கொள்ளும் வாய்ப்புகள் அமையும் என்றாலும் தேவையற்ற பயணங்களைத் தவிர்த்தால் அலைச்சல்கள் குறையும். சனிப்ரீதியாக ஆஞ்சநேயரை வழிபாடு செய்வது நல்லது.